Առաջնորդ Սրբազան Հօր ընկերակցում էր Թաւրիզի հոգեւոր հովիւ՝ արժ. Տ. Մարտիրոս քհնյ. Ղուկասեանը, եկեղեցու տիրացու բարշ. Վարդան սրկ. Տէր-Մարտիրոսեանը: Հազիւ մի քանի հաւատացեալների ներկայութեան, եկեղեցական արարողութեամբ վերաշնչեցին եկեղեցու պատերի աղօթաձայն քարերը, երբ հոգեւորականաց դասը կատարեց Սրբոց Հռիփսիմեանց նւիրւած շարականը եւ մաղթանքները: 4-րդ դարի հիմքեր ունեցող քարաշէն եռանաւ եկեղեցու խորհրդաւոր կամարների տակ, հողածածկ երկթեք տանիքի կենտրոնում գտնւող լուսամուտից ներս ցաթող արեւի շողով լուսաւորւած ատեանում կատարւած արարողութիւնը հոգեկան վերանորոգութեան առիթ հանդիսացաւ ուխտաւորների համար: